CELEX: 62009CN0535
Language: fi
Date: 2009-12-18 00:00:00
Title: Asia C-535/09 P: Valitus, jonka Viron tasavalta on tehnyt 18.12.2009 yhteisöjen ensimmäisen oikeusasteen tuomioistuimen (ensimmäinen jaosto) asiassa T-324/05, Viron tasavalta v. Euroopan yhteisöjen komissio, 2.10.2009 antamasta tuomiosta

13.3.2010   
            
            
               FI
            
            
               Euroopan unionin virallinen lehti
            
            
               C 63/28
            
         Valitus, jonka Viron tasavalta on tehnyt 18.12.2009 yhteisöjen ensimmäisen oikeusasteen tuomioistuimen (ensimmäinen jaosto) asiassa T-324/05, Viron tasavalta v. Euroopan yhteisöjen komissio, 2.10.2009 antamasta tuomiosta
   (Asia C-535/09 P)
   2010/C 63/46
   Oikeudenkäyntikieli: viro
   
      Asianosaiset
   
   
      Valittaja: Viron tasavalta (asiamies: L. Uibo)
   
      Muut osapuolet: Euroopan komissio, Latvian tasavalta
   
      Vaatimukset
   
   
               —
            
            
               valituksenalainen tuomio on kumottava kokonaisuudessaan
            
         
               —
            
            
               ensimmäisen oikeusasteen tuomioistuimessa esitetyt vaatimukset on hyväksyttävä.
            
         
      Oikeudelliset perusteet ja pääasialliset perustelut
   
   Viron tasavalta katsoo, että Euroopan yhteisöjen ensimmäisen oikeusasteen tuomioistuimen (jäljempänä ensimmäisen oikeusasteen tuomioistuin) tuomio on kumottava seuraavilla perusteluilla:
   
               1)
            
            
               Ensimmäisen oikeusasteen tuomioistuin vääristi todisteita ja sovelsi virheellisesti perustamissopimuksen 219 artiklassa määrättyä kollegiaalisuuden periaatetta
            
         
               2)
            
            
               Ensimmäisen oikeusasteen tuomioistuin tulkitsi virheellisesti liittymisasiakirjaa ja asetusta N:o 60/2004. (1)
               
               
                           a)
                        
                        
                           Ensimmäisen oikeusasteen tuomioistuin tulkitsee virheellisesti asetuksen N:o 60/2004 6 artiklaa, koska se katsoo, että kyseiseen artiklaan sisältyvään varastojen käsitteeseen kuuluvat myös kotitalouksien varastot
                           
                                       —
                                    
                                    
                                       ensimmäisen oikeusasteen tuomioistuin vahvisti asetuksen N:o 60/2004 ja liittymisasiakirjan liitteessä IV olevan 4 kohdan 2 alakohdan tavoitteen liian suppeasti ja rajasi sen ”minkä tahansa” häiriintymisen välttämiseksi
                                    
                                 
                                       —
                                    
                                    
                                       ensimmäisen oikeusasteen tuomioistuin tulkitsi virheellisesti asetuksen N:o 60/2004 7 artiklan 1 ja 6 kohtaa, kun se asetti jäsenvaltiolle sokerin ylijäämämääriä koskevan sellaisen poistamisvelvoitteen, jolta puuttuu oikeudellinen perusta
                                    
                                 
                     
                           b)
                        
                        
                           Ensimmäisen oikeusasteen tuomioistuin tulkitsi virheellisesti asetuksen N:o 60/2004 6 artiklan 1 kohdan c alakohtaa, koska se supisti lainvastaisesti sen soveltamisalaa ja jätti näin ollen ottamatta huomioon Viron sokerivarastojen muodostumista koskevat olosuhteet
                           
                                       —
                                    
                                    
                                       ensimmäisen oikeusasteen tuomioistuin teki todisteiden arviointia koskevan virheen ja vääristi todisteita tarkastellessaan Viron väitettä siitä, että virolaisten kulutuksessa ja kulttuurissa kotitalouksien varastojen muodostumisella on olennainen osa
                                    
                                 
                                       —
                                    
                                    
                                       ensimmäisen oikeusasteen tuomioistuin ei arvioinut asianmukaisesti Viron luottamuksensuojaa, joka oli syntynyt sellaisten lupausten perusteella, jotka komissio oli antanut liittymisneuvotteluissa.
                                    
                                 
                     
         
               3)
            
            
               Ensimmäisen oikeusasteen tuomioistuin katsoi virheellisesti, ettei komissio loukannut perusteluvelvollisuutta.
            
         
               4)
            
            
               Ensimmäisen oikeusasteen tuomioistuin katsoi virheellisesti, ettei komissio loukannut vilpittömän mielen periaatetta.
            
         
      (1)  Sokerialalla sovellettavista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian unioniin liittymisen vuoksi 14.1.2004 annettu komission asetus (EY) N:o 60/2004 (EUVL L 9, s. 8; EUVL:n erityispainos 3/42, s. 125).